  Туспуктэм: vk.com (Ярослав Семёнов) Наталия Сильвестрова Глазкарын егитъёслэсь выльдэм центрзэс усьтӥзы. Юртэз «Регион для молодых» ӵектос улсын быдэсак тупатъязы. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Тупатъян улсын выжъёсты, укноосты но ӧсъёсты воштӥзы, планировка каризы. Центрын видео кылдытонъя медиаковоркинг, куара гожтон студия, лекторий, лыдӟиськонни, конференц-зал, ужан но шутэтскон висъетъёс лэсьтӥзы. Выльдэм интыын «Движение Первых» мынэтысь пиналъёс, студентъёс, ужась егитъёс, Вормон волонтёръёс но мукет мыло-кыдо нылъёс но пиос ужалозы. Тодэ вайытом, Сарапулын егитъёслэсь центрзэс тупатъям бере усьтӥзы ни. Ватсалом, 2024-тӥ арын Удмуртиын егитъёслы вить центр лэсьтозы. Тегъёс: егитъёс тупатъянужъёс Глазкар Удмуртия Мерлык  